CELEX: 32000D0098
Language: hr
Date: 2000-01-24 00:00:00
Title: 2000/98/EZ: Odluka Vijeća od 24. siječnja 2000. o osnivanju Odbora za zapošljavanje

05/Sv. 006
            
            
               HR
            
            
               Službeni list Europske unije
            
            
               50
            
         32000D0098
   
               L 029/21
            
            
               SLUŽBENI LIST EUROPSKE UNIJE
            
            
               24.01.2000.
            
         
      ODLUKA VIJEĆA
   
   od 24. siječnja 2000.
   o osnivanju Odbora za zapošljavanje
   (2000/98/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.,
   uzimajući u obzir mišljenje Europskog parlamenta (1),
   budući da:
   
               (1)
            
            
               Prema članku 3. Ugovora aktivnosti Zajednice trebaju uključivati promicanje koordinacije između politika zapošljavanja država članica s ciljem povećanja njihove učinkovitosti razvijanjem koordinirane strategije za zapošljavanje.
            
         
               (2)
            
            
               Dio III. glava VIII. Ugovora utvrđuje postupke po kojima države članice i Zajednica trebaju raditi s ciljem razvoja koordinirane strategije za zapošljavanje i posebno promicanja kvalificirane, osposobljene i prilagodljive radne snage i tržišta rada prilagođenoga gospodarskim promjenama; ta glava predviđa uspostavu Odbora za zapošljavanje sa savjetodavnim statusom („Odbor”).
            
         
               (3)
            
            
               Kod ispunjavanja svojih zadaća koje uključuju savjetovanje i podupiranje rada Vijeća i Komisije, Vijeće treba doprinijeti da europska strategija zapošljavanja, usklađivanje makroekonomske politike i proces gospodarske reforme budu oblikovani i provedeni dosljedno i tako da se uzajamno podupiru.
            
         
               (4)
            
            
               Poželjno je da Odbor i tijela Zajednice uključena u usklađivanje gospodarskih politika, posebno Gospodarski i financijski odbor i Odbor za gospodarsku politiku, tijesno surađuju.
            
         
               (5)
            
            
               Odbor treba tijesno surađivati sa socijalnim partnerima, posebno s onima koji imaju svoje predstavnike u Stalnom odboru za zapošljavanje osnovanom Uredbom Vijeća 1999/207/EZ od 9. ožujka 1999. o reformi Stalnog odbora za zapošljavanje i o stavljanju izvan snage Odluke 70/532/EEZ (2).
            
         
               (6)
            
            
               Odbor za zapošljavanje treba zamijeniti Odbor za zapošljavanje i tržište rada osnovan Odlukom Vijeća 97/16/EZ (3); stoga Odluku 97/16/EZ treba staviti izvan snage,
            
         ODLUČILO JE:
   Članak 1.
   Institucije i funkcije
   1.   U potpunom skladu s Ugovorom i uz dužno poštovanje ovlasti institucija i organa Zajednice, Vijeće osniva savjetodavni Odbor za zapošljavanje (dalje u tekstu „Odbor”) radi promicanja koordinacije politika zapošljavanja i tržišta rada među državama članicama.
   2.   Zadaće Odbora su:
   
               —
            
            
               nadzirati stanje zapošljavanja i politike zapošljavanja u državama članicama i u Zajednici,
            
         
               —
            
            
               ne dovodeći u pitanje članak 207. Ugovora, na zahtjev Vijeća ili Komisije ili na vlastitu inicijativu utvrditi mišljenja i doprinijeti pripremi postupaka Vijeća iz članka 128. Ugovora.
            
         U tu svrhu Vijeće posebno treba:
   
               —
            
            
               promicati razmatranje ciljeva visokog stupnja zapošljavanja kod utvrđivanja i provedbe politika i aktivnosti Zajednice,
            
         
               —
            
            
               doprinijeti postupku za donošenje okvirnih gospodarskih smjernica radi osiguranja dosljednosti između smjernica za zapošljavanje i ovih smjernica i doprinijeti sinergiji između europske strategije zapošljavanja, usklađivanja makroekonomske politike i procesa gospodarskih reformi uz uzajamnu potporu,
            
         
               —
            
            
               sudjelovati u makroekonomskom dijalogu na razini Zajednice,
            
         
               —
            
            
               promicati razmjenu informacija i iskustava između država članica i Komisije.
            
         Članak 2.
   Članstvo
   1.   Svaka država članica i Komisija imenuju dva člana Odbora. Mogu također imenovati dva zamjenika.
   2.   Članovi Odbora i zamjenici biraju se među visokim dužnosnicima i stručnjacima s izvanrednim stručnim kompetencijama u području zapošljavanja i politike tržišta rada u državama članicama.
   3.   Odbor može pozvati vanjske stručnjake ako je to primjereno prema dnevnom redu.
   Članak 3.
   Djelovanje
   1.   Odbor bira svog predsjedavajućeg među članovima koje su imenovale države članice na mandat od dvije godine bez mogućnosti produljenja.
   2.   Predsjedavajućem pomažu četiri zamjenika, od kojih dvojicu bira Odbor među svojim članovima na razdoblje od dvije godine. Treći zamjenik je predstavnik države članice koja predsjeda Vijećem, a četvrti je predstavnik države članice koja će sljedeća predsjedati Vijećem.
   3.   Komisija pruža Odboru analitičku i organizacijsku potporu. Za tajnika imenuje jednoga od svojih članova koji prema napucima Odbora pomaže u izvršavanju njegovih zadaća. U pogledu održavanja sastanka Komisija surađuje s Glavnim tajništvom Vijeća.
   4.   Odbor donosi svoj poslovnik.
   5.   Sastanke Odbora saziva predsjedavajući bilo na svoju inicijativu ili na zahtjev većine članova Odbora.
   Članak 4.
   Radne skupine
   Odbor može povjeriti studiju o specifičnim pitanjima svojim zamjenicima ili u tu svrhu osnovati radne skupine. U takvim slučajevima predsjeda član Odbora ili njegov zamjenik ili dužnosnik Komisije, kojeg je imenovao Odbor. Radne skupine mogu pozvati stručnjake za pomoć.
   Članak 5.
   Povezivanje s ostalim tijelima
   1.   Kod ispunjavanja svog zaduženja Odbor se savjetuje sa socijalnim partnerima. U tom kontekstu uspostavlja kontakte sa socijalnim partnerima koji imaju svoje predstavnike u Stalnom odboru za zapošljavanje.
   2.   Odbor djeluje prema potrebi u suradnji s ostalim relevantnim tijelima i odborima koji se bave pitanjima gospodarske politike.
   Članak 6.
   Stavljanje izvan snage
   Odbor za zapošljavanje i tržište radne snage osnovan Odlukom 97/16/EZ prestaje postojati na datum prve sjednice Odbora osnovanog ovom Odlukom. Prva sjednica Odbora održava se najkasnije četiri mjeseca nakon datuma donošenja ove Odluke.
   Odluka 97/16/EZ stavlja se izvan snage na datum prestanka postojanja Odbora za zapošljavanje i tržište radne snage.
   Članak 7.
   Objava
   Ova se Odluka objavljuje u Službenom listu Europskih zajednica.
   
      Sastavljeno u Bruxellesu 24. siječnja 2000.
      
         
            Za Vijeće
         
         
            Predsjednik
         
         L. CAPOULAS SANTOS
         
      
   
   
      (1)  Mišljenje doneseno 4. studenoga 1999. (još nije objavljeno u Službenom listu).
   
      (2)  SL L 72, 18.3.1999., str. 33.
   
      (3)  SL L 6, 10.1.1997., str. 32.